ZAPISNIK
      s 33. sjednice Vijeća Gradske četvrti Črnomerec, održane 
    12. studenog 2019. u prostorijama Područnog ureda Črnomerec, 
             Trg Francuske Republike 15/1, s početkom u 17:00 sati


Nazočni članovi Vijeća: 
Martin Postružin, Ljiljana Peršinec, Zdravko Banožić, Dragutin Buden, Vlado Crkvenac, Maja Čižić, Josip Jelić, Tomislav Kolačny, Tamara Čubretović, Branko Matun, Siniša Ružić, Ana Marija Pilaš, Miroslav Šurbek, Hana Jušić

Nenazočni članovi Vijeća:
Tomislav Domes

Ostali nazočni: 
Marko Grbeš - predsjednik VMO Gornja Kustošija, Branko Ferina - predsjednik VMO Medvedgrad, Dragutin Jurić - potpredsjednik VMO „Bartol Kašić“, Snježana Ordanić -  voditeljica Područnog odsjeka Črnomerec, Nevenka Antunović - stručni referent za rad mjesne samouprave, 
Danijela Curiš, Bernarda Silov, Goran Jusup, Tomislav Šalamun, Branko Dakić - građani

Predsjednik otvara 33. sjednicu Vijeća Gradske četvrti Črnomerec, pozdravlja sve nazočne te  konstatira da je prisutno 14 članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 32. sjednice na usvajanje. 
Jednoglasno usvojen Zapisnik s 32. Sjednice Vijeća.

Predsjednik napominje da su bile dopune dnevnom redu koje su vijećnici dobili nakon dostavljenog poziva.
Pita ima li još netko za dopunu dnevnog reda. 

Maja Čižić predlaže da se u dnevni red uvrsti točka kojom bi se donio zaključak o „reviziji medijskih natpisa o radu Vijeća“. 
Nakon rasprave predsjednik daje na glasovanje prijedlog Maje Čižić.
[bookmark: _Hlk25220802]S 6 glasova ZA (Maja Čižić, Vlado Crkvenac, Siniša Ružić, Tomislav Kolačny, Branko Matun, Tamara Ćubretović) i 7 glasova PROTIV (Josip Jelić, Ljiljana Peršinec, Zdravko Banožić, Ana Marija Pilaš, Miroslav Šurbek, Drago Buden i Martin Postružin), Hana Jušić nije glasovala, prijedlog nije usvojen.

Josip Jelić daje prijedlog dnevnom redu s dvije točke: 1. Izglasavanje nepovjerenja predsjedniku i 2. Izbor predsjednika, te za 1. točku prilaže prijedlog s 8 potpisa članova vijeća.
Branko Matun traži stanku od 10 minuta.
Nakon rasprave, odobrena je stanka od 10 minuta.
Nakon stanke  predsjednik daje na glasovanje prijedloge Josipa Jelića.
S 8 glasova ZA (Josip Jelić, Ljiljana Peršinec, Zdravko Banožić, Ana Marija Pilaš, Miroslav Šurbek, Drago Buden, Siniša Ružić i Tomislav Kolalčny) i 5 glasova PROTIV (Maja Čižić, Branko Matun, Martin Postužin, Tamara Ćubretović i Vlado Crkvenac), Hana Jušić nije glasovala, prijedlog je uvršten u dnevni red.

Predsjednik tako dopunjen dnevni red daje na glasovanje.

S 8 glasova ZA (Josip Jelić, Ljiljana Peršinec, Zdravko Banožić, Ana Marija Pilaš, Miroslav Šurbek, Drago Buden, Siniša Ružić i Tomislav Kolalčny) i 5 glasova PROTIV (Maja Čižić, Branko Matun, Martin Postužin, Tamara Ćubretović i Vlado Crkvenac), Hana Jušić nije glasovala, usvojen slijedeći:


D n e v n i   r e d

1. Izglasavanje nepovjerenja predsjedniku Vijeća Gradske četvrti Črnomerec
2. Izbor predsjednika Vijeća Gradske četvrti Črnomerec
3. Muški rukometni klub METALAC, postavljanje priključka za vodu i električnu mrežu – donošenje zaključka 
4. [bookmark: _Hlk24719971]Mandaličina ulica 12 – 16, premještanje autobusnog stajališta i povrat parkirališnih mjesta – donošenje zaključka
5. [bookmark: _Hlk24961267]Autobusna linija 139 i 141, uvođenje dodatnog autobusa – donošenje zaključka
6. Ulica Petra Zrinskog i Zagrebačke ceste, zeleni otok, postava nadzorne kamere – donošenje zaključka
7. [bookmark: _Hlk24962089]Zaključci o korištenju sredstava s pozicije „ostali nespomenutu rashodi“, stavljanje van snage – donošenje zaključaka
8. [bookmark: _Hlk24966684]Korištenje sredstava sa pozicije ostali nespomenuti rashodi: Škola za montažu instalacija i metalnih konstrukcija 
9. Prijedlog prometnih rješenja na Gradskoj četvrti 
10. Izgradnja potpornog zida u ulici Lea Mullera 12, odvojak
11. Informacije, pitanja i prijedlozi

Ad.1.   Izglasavanje nepovjerenja predsjedniku Vijeća Gradske četvrti Črnomerec

Predsjednik  kaže da je iznenađen sa situacijom i dalje riječ predlagatelju točke dnevnog reda, Josipu Jeliću.
Josip Jelić pojašnjava prijedlog s 8 potpisa članova vijeća te čita obrazloženje: „Većina vijećnika je primijetila da postoje značajni problemi u funkcioniranju Vijeća, prije svega jer je narušeno povjerenje u konzistentan rad Vijeća. Pritom se posebno zabrinjavajuća kao činjenica ističe da je postojao dogovor Vijećnika o vođenju Vijeća i o načinu komunikacije u Vijeću, taj dogovor se ne poštuje i povjerenje je nepovratno narušeno“.

Nakon rasprave u kojoj su sudjelovali Martin Postružin, Hana Jušić, Vlado Crikvenac, Tamara Čubretović, Maja Čižić, pristupilo se glasovanju o prijedlog o izglasavanju nepovjerenja predsjedniku Vijeća Gradske četvrti Črnomerec.
[bookmark: _Hlk24709985][bookmark: _Hlk24710000]S 9 glasova ZA ( Josip Jelić, Zdravko Banožić, Ljiljana Peršinec, Miroslav Šurbek, Dragutin Buden, Ana Marija Pilaš, Tomislav Kolačny, Siniša Ružić i Hana Jušić) i 5 glasova PROTIV (Branko Matun, Tamara Ćubretović, Vlado Crkvenac, Maja Čižić i Martin Postružin), donesen slijedeći

ZAKLJUČAK                                                                   
 o razrješenju predsjednika Vijeća  Gradske  četvrti Črnomerec
1. Martin Postružin razrješuje se dužnosti predsjednika Vijeća Gradske četvrt Črnomerec s danom 12. studenoga  2019.
2. Ovaj će zaključak biti objavljen u Službenom glasniku Grada Zagreba.


Ad. 2.   Izbor predsjednika Vijeća Gradske četvrti Črnomerec

Ljiljana Peršinec, potpredsjednica,  nastavlja voditi sjednicu te daje riječ predlagatelju, Josipu Jeliću.
Josip Jelić daje prijedlog s 8 potpisa članova vijeća za predsjednika Josipa Jelića.
Ljiljana Peršinec pita ima li još netko prijedlog te daje na glasovanje prijedlog za izbor predsjednika, Josipa Jelića.

[bookmark: _Hlk25221430]S 8 glasova ZA ( Josip Jelić, Zdravko Banožić, Ljiljana Peršinec, Miroslav Šurbek, Dragutin Buden, Ana Marija Pilaš, Tomislav Kolačny, Siniša Ružić), 5 glasova PROTIV ((Branko Matun, Tamara Ćubretović, Vlado Crkvenac, Maja Čižić i Martin Postružin),  Hana Jušić nije glasovala, donesen slijedeći
Z A K LJ U Č A K
o izboru predsjednika Vijeća Gradske četvrti Črnomerec

	1. Za predsjednika Vijeća Gradske četvrti Črnomerec izabran je Josip Jelić. 
	2. Ovaj će zaključak biti objavljen u Službenom glasniku Grada Zagreba.


Ad. 3.  Muški rukometni klub METALAC, postavljanje priključka za vodu i električnu 
mrežu 

U 18:00 sati, Martin Postružin napušta sjednicu.

Josip Jelić čita zahtjev Muškog rukometnog kluba METALAC za priključenje na vodovod i električnu mrežu.
Otvara raspravu. U raspravi sudjelovali: Maja Čižić, Siniša Ružič, Vlado Crkvenac
S 9 glasova ZA i 3 glasa SUZDRŽANA, (Maja Čižić nije glasovala), donesen slijedeći:

    Z A K LJ U Č A K
            o prioritetima Plana komunalnih aktivnosti  
          Gradske četvrti Črnomerec  u 2020. 

1. Vijeće je raspravljalo o zahtjevu Muškog rukometnog kluba Metalac kojim traže
od Vijeća Gradske četvrti Črnomerec da financira priključak na vodoopskrbni cjevovod i mrežu električne energije.
2. Vijeće će navedene akcije uvrstiti u prijedlog Prioriteta plana komunalnih aktivnosti u 2020.  
3. Ovaj Zaključak dostavit će se Gradskom uredu za mjesnu samoupravu i podnsiocu zahtjeva. 


Ad. 4.	Mandaličina ulica 12, 14 i 16, premještanje autobusnog stajališta i povrat 
parkirališnih mjesta

Josip Jelić daje riječ Goranu Jusupu, predstavniku suvlasnika zgrade Mandaličina 12, 14 i 16.
Goran Jusup i Bernarda Silov obrazlažu zahtjev o premještanje autobusnog stajališta i povrat 
parkirališnih mjesta u Mandaličinoj ulici 12, 14, 16. 
Josip Jelić otvara raspravu.
[bookmark: _Hlk24961818]Bez rasprave s 12 glasova ZA (Maja Čižić nije glasovala) donesen slijedeći:

  Z A K LJ U Č A K
             o prijedlogu prenamjene ugibališta u parkiralište 
      u Mandaličinoj ulici 12, 14, 16 

1. Vijeće je raspravljalo o zahtjevu stanara Mandaličine ulice od 12, 14, 16 i Zaključku Vijeća Mjesnog odbora Šestinski dol - Vrhovec kojim se traži prenamjena autobusnog ugibališta u parkiralište ispred zgrade na lokaciji Mandaličina 12, 14 i 16 te premještanje autobusnog stajališta ili da isto stajalište nije početno. 
2. Vijeće predlaže da stajalište u Mandaličinoj 12,14,16 nije početno već da se isto uspostavi u ulici Kuniščak te da se autobusno ugibalište prenamjeni u parkiralište.     
3. Ovaj Zaključak dostaviti će se Gradskom uredu za prostorno uređenje, izgradnju Grada, graditeljstvo, komunalne poslove i promet  na daljnje postupanje.


Ad. 5.  Autobusna linija 139 i 141, uvođenje dodatnog autobusa – donošenje zaključka

Josip Jelić otvara raspravu na zahtjev stanara područja Jelenovac i zaključka MO Jelenovac o uvođenju dodatnog autobusa linije 139 i 141.
[bookmark: _Hlk24961929]Bez rasprave s 12 glasova ZA (Maja Čižić nije glasovala) donesen slijedeći:

Z A K LJ U Č A K
o češćem prometovanju autobusa na linijama 
               139 Reljkovićeva – Jelenovac – Reljkovićeva i 
141 Reljkovićeva –Vinogradi – Reljkovićeva 


1. Vijeće je razmotrilo Zaključak Vijeća Mjesnog odbora Jelenovac  i zahtjev 
stanara ulice Jelenovac kojim se traži češće prometovanje autobusa na linijama  139 Reljkovićeva – Jelenovac – Reljkovićeva i 141 Reljkovićeva –Vinogradi - Reljkovićeva u vrijeme odlazaka i dolazaka u školu i na posao. 
2. Vijeće smatra da je Zaključak Vijeća Mjesnog odbora opravdan te predlaže 
uvođenje još jednog autobusa obzirom da bi promjena voznog reda jedne  linije 
bila na štetu druge. 
3. Ovaj Zaključak dostavit će se Gradskom uredu za prostorno uređenje, izgradnju 
Grada, graditeljstvo, komunalne poslove i promet, Sektoru za promet, i Zagrebačkom električnom tramvaju, d.o.o.  na daljnje postupanje.  


Ad. 6.  Ulica Petra Zrinskog i Zagrebačka cesta, zeleni otok, postava nadzorne kamere 
 
Josip Jelić otvara raspravu na prijedlog zaključka Mjesnog odbora Kustošija - Centar za postavljanje nadzorne kamere kod zelenog otoka, na križanju ulica Zagrebačka cesta i Ulice Petra Zrinskog.
Bez rasprave s 11 glasova ZA i 1 glasom SUZDRŽANIM (Maja Čižić nije glasovala) donesen slijedeći:

         Z A K LJ U Č A K
            o prioritetima Plana komunalnih aktivnosti  
          Gradske četvrti Črnomerec  u 2020. 

1. Vijeće je raspravljalo o Zaključku Vijeća Mjesnog odbora Kustošija – centar
  kojim se traži da Vijeće Gradske četvrti Črnomerec osigura sredstva za postavljanje    
  nadzorne kamere u ulici Petra Zrinskog i Zagrebačke ceste, kod zelenog otoka.
2. Vijeće će navedenu akciju uvrstiti u prijedlog Prioriteta plana komunalnih aktivnosti u 2020.  
3. Ovaj Zaključak dostavit će se Gradskom uredu za mjesnu samoupravu. 


Ad. 7.  Zaključci o korištenju sredstava s pozicije „ostali nespomenutu rashodi“, 
stavljanje van snage 

Josip Jelić obrazlaže da je Vijeće je na 30., 31. i 32. sjednici donijelo zaključke kojim se odobrava korištenje sredstava iz Razdjela Proračuna Grada Zagreba 0502 Pozicije 139-3299 „Ostali nespomenuti rashodi poslovanja“ Vijeća Gradske četvrti Črnomerec:
- KLASA:   026-02/19-001/329, URBROJ: 251-06-11-3-19-21, 30. kolovoza 2019.,  za potrebe organizacije „LIVE STREAMING podrške oboljelima od rijetkih bolesti“ u iznosu od5.000,00 kn
- KLASA:026-02/19-001/360, URBROJ: 251-06-11-3-19-6, od 30. rujna 2019., za pokaznu vatrogasnu vježbu u dječjem vrtiću „Petar Pan“ u iznosu od 7.000,00 kn, 
- KLASA:026-02/19-001/360, URBROJ: 251-06-11-3-19-5, od 30. rujna 2019. za obilježavanja „28. obljetnice Hrvatskih obrambenih snaga „ u Domovinskom ratu u iznosu od 15.000,00 kn
- KLASA:   026-02/19-001/375, URBROJ: 251-06-11-3-19-5, od 15. listopada 2019. 
za  organizaciju festivala „Kaj Kustošija“, u iznosu od 50.000,00 kn  
Ponude koje su pristigle za navedene usluge nisu se mogle realizirati zbog nerealnih 
cijena i više ponuda za iste usluge od različitih dobavljača.  
Shodno navedenom nije moguće realizirati predmetne zaključke te ih je potrebno staviti izvan snage.
Prije donošenja zaključka o stavljanju van snage navedene zaključke, predlaže da se predefiniraju zahtjevi i donesu novi zaključci koji će se proslijediti Odjelu za financijsko-materijale poslove.
Otvara raspravu.
Hana Jušić smatra da do toga nije trebalo niti doći kad se znalo koja su pravila o dodjeli sredstava. 
Vlado Crkvenac kaže da bi za neke zahtjeve opet glasovao, a o provedbi neka se brine Kontrolni ured.
Maja Čižić kaže da se treba držati pravila.
Ljiljana Peršinec kaže da se ne slaže da se zaključci stave van snage jer su do sada neki zaključci bili realizirani.
Snježana Ordanić kaže da se sredstva mogu dodijeliti samo ustanovama koja su u vlasništva Grada Zagreba.
Nakon rasprave s 7 glasova ZA, 3 glasa PROTIV i 1 glasom SUZDRŽANIM (Tomislav Kolačny), Maja Čižić nije glasovala, donesen slijedeći:

Z A K LJ U Č A K
o stavljanju izvan snage zaključaka o odobrenju korištenja sredstava

1. Stavljaju se izvan snage zaključci o odobrenju korištenja sredstava:
 KLASA: 026-02/19-001/329, URBROJ: 251-06-11-3-19-21 od 30. kolovoza 2019.
   KLASA: 026-02/19-001/360, URBROJ: 251-06-11-3-19-5 od 30. rujna 2019.
 KLASA: 026-02/19-001/360, URBROJ: 251-06-11-3-19-6 od 30. rujna 2019.
 KLASA: 026-02/19-001/375, URBROJ: 251-06-11-3-19-5 od 15. listopada 2019.
2. Ovaj se zaključak dostavlja Gradskom uredu za mjesnu samoupravu na postupanje.


Ad. 8. Korištenje sredstava sa pozicije ostali nespomenuti rashodi: Škola za montažu 
instalacija i metalnih konstrukcija 

Josip Jelić otvara raspravu o zahtjevu Škole za montažu instalacija i metalnih konstrukcija za nabavu sportske opreme.
U raspravi sudjelovali: Vlado Crkvenac, Miroslav Šurbek i Maja Čižić
S 9 glasova ZA i 4 glasa SUZDRŽANA donesen slijedeći:

Z A K L J U Č A K
    o korištenju sredstava sa pozicije ostali nespomenuti rashodi  

1. Vijeće odobrava korištenje sredstava iz Razdjela Proračuna Grada Zagreba 0502 Pozicije 139-3299  Vijeća Gradske četvrti Črnomerec, u iznosu do 5.000,00 kn, za nabavu opreme za vježbanje, prema zahtjevu Škole za montažu instalacija i metalnih konstrukcija. 
	 2.	Ovaj se Zaključak dostavlja  Gradskom uredu za mjesnu samoupravu na postupanje.


Ad. 9.  Prijedlog prometnih rješenja na Gradskoj četvrti 

Josip Jelić pojašnjava točku te kaže da za priložene zaključke koji su doneseni na sjednicama mjesnih odbora, Sektor za promet, traži očitovanje Vijeća Gradske četvrti.
Otvara raspravu. 
S 13 glasova ZA donesen slijedeći:

Z A K LJ U Č A K
            o prijedlogu postavljanja gumene rampe za osobe s invaliditetom 
na autobusno stajalište u ulici Bijenik 

1. Vijeće je razmotrilo zahtjev Irme Merkaš i Zaključak Vijeća Mjesnog odbora
Medvedgrad kojim se traži prilagodba autobusnog stajališta za osobe s invaliditetom u ulici Bijenik, kod Čičkovine.  
2. Vijeće predlaže postavljanje gumene rampe ili slično za osobe s invaliditetom na
autobusnom stajalištu u ulici Bijenik  kod ulice Čičkovina linije 128, smjer 
Lukšić. Gumenu rampu potrebno je postaviti privremeno dok  se ne izgradi novo 
stajalište  50- tak m dalje (kod ulice Prevoj) obzirom da je za isto ishođena 
građevinska dozvola. 
3. Ovaj Zaključak dostavit će se Gradskom uredu za prostorno uređenje, izgradnju
Grada, graditeljstvo, komunalne poslove i promet, Sektoru za promet, i Zagrebačkom električnom tramvaju, d.o.o.  na daljnje postupanje.  

S 13 glasova ZA donesen slijedeći:

Z A K LJ U Č A K
            o prijedlogu postavljanja prometnog znaka zabrana  zaustavljanja i parkiranja
 u ulici Podvinje 7  

1. Vijeće je razmotrilo Zaključak Vijeća Mjesnog odbora „Sveti Duh“ kojim se
traži postavljanje prometnog znaka zabrane parkiranja s dopunskom pločom 
požarni put, ulica Podvinje 7 do 7/3.
2. Vijeće predlaže postavljanje prometnog znaka B39 „zabranjeno zaustavljanje 
parkiranje“ s dopunskom pločom „požarni put“ na navedenoj lokaciji.
3. Ovaj Zaključak dostavit će se Gradskom uredu za prostorno uređenje, izgradnju 
  	Grada, graditeljstvo, komunalne poslove i promet, Sektoru za promet  na daljnje 
postupanje.  

S 13 glasova ZA donesen slijedeći:

Z A K LJ U Č A K
            o prijedlogu postavljanja prometnog znaka zabrana  zaustavljanja i parkiranja
 u ulici Talani  kod kbr. 46 

1. Vijeće je razmotrilo Zaključak Vijeća Mjesnog odbora Medvedgrad kojim se 
traži postavljanje prometnog znaka zabrane zaustavljanja i parkiranja u ulici 
Talani 46.
2. Vijeće smatra da je navedeni Zaključak opravdan te predlaže postavljanje 
prometnog znaka B39 „zabranjeno zaustavljanje i parkiranje“  u ulici Talani kod kbr. 46.   
3. Ovaj Zaključak dostavit će se Gradskom uredu za prostorno uređenje, izgradnji
Grada, graditeljstvo, komunalne poslove i promet, Sektoru za promet  na daljnje 
postupanje.  


Ad. 10.  Izgradnja potpornog zida u ulici Lea Mullera 12, odvojak

Josip Jelić pojašnjava točku o problemu koji je nastao prilikom saniranja potpornog zida u ulici Lea Mullera 12, odvojak.
Josip Jelić otvara raspravu.
U raspravi sudjelovali: Ljiljana Peršinec, Vlado Crkvenac, Zdravko Banožić, Miroslav Šurbek
S 13 glasova ZA donesen slijedeći:





    Z A K LJ U Č A K
            o osiguranju sredstava za nepredviđene radove na izgradnji potpornog zida  u Ulici Lea Müllera 12  

1. Vijeće je raspravljalo o izgradnji potpornog zida u Ulici Lea Müllera 12, i 
problemima koji su nastali tijekom radova obzirom da u katastru vodova nisu evidentirane sve komunalne instalacije. Prema navedenom došlo je do urušavanja ceste. 
2. Vijeće će za nepredviđene radove na izgradnji potpornog zida u ulici Lea 
Müllera 12 rebalansom Plana komunalnih aktivnosti u 2019. osigurati financijska sredstva.  
3. Ovaj Zaključak dostavit će se Gradskom uredu za mjesnu samoupravu. 



Ad. 11. Informacije, pitanja i prijedlozi

Josip Jelić čita obavijesti i to odgovore koji su pristigli od::
· Sektor za komunalno redarstvo, a vezano na Zaključak Vijeća o postavljanje video kamera u Kustošijanskoj 343
· Sektor za promet, a vezano na Zaključak Vijeće o uklanjanjanju uspornika u Kosirnikovoj ulici
· Sektora za promet, a vezano za Zaključak o uspostavi zone smirenog prometa u Vinogradskoj ulici
· Gradskog ureda za izgradnju grada, graditeljstvo, komunalne poslove i promet, a vezano za pitanje o fazi realizacije izgradnje OŠ Kustošija 
Siniša Ružić spominje problem baznih stanica u Slovenskoj ulici.
Maja Čižić traži da Kontrolni ured napravi reviziju i vijeću dostavi izvješće.
Josip Jelić daje referencu na članak iz HOP portala.

Obzirom da se više nitko ne javlja za riječ, predsjednik zatvara sjednicu.

Sjednica završila u 19:00 sati.
Zapisnik vodila:
Nevenka Antunović


KLASA:   026-02/19-01/409
URBROJ: 251-06-11-03-19-3	
Zagreb,     12. studenog 2019.					
								
								        Predsjednik Vijeća 
                                                                                       	  Gradske četvrti Črnomerec

								     Josip Jelić, mag. ing. 

